*A határozati javaslat elfogadásához* ***egyszerű*** *többség szükséges,*

 *a rendelet tervezet elfogadásához*

*a Mötv. 50. § alapján* ***minősített*** *többség szükséges,*

*az előterjesztés* ***nyilvános ülésen tárgyalható****!*

*123. számú előterjesztés*

Bátaszék Város Önkormányzata Képviselő-testületének 2017. május 31-én,

15,00 órakor megtartandó ülésére

*Az anyakönyvvezetéssel kapcsolatos egyes szabályokról és díjakról szóló 19/2011. (XII. 28.) önk.-i rendelet módosítása*

|  |
| --- |
| **Előterjesztő:** Kondriczné dr. Varga Erzsébet jegyző**Készítette:** Kondriczné dr. Varga Erzsébet jegyző  **Törvényességi ellenőrzést végezte:** Takácsné Gehring Mária aljegyző**Tárgyalja:**Pénzügyi és Gazdasági Bizottság: 2017. 05. 30.KOIS Bizottság: 2017. 05. 29.Szociális Bizottság: 2017. 05. 30. |

***Tisztelt Képviselő-testület!***

A Tolna Megyei Kormányhivatal (továbbiakban: Kormányhivatal) részére előírt 2017.évi első féléves célvizsgálat az anyakönyvvezetéssel kapcsolatos tárgyú önkormányzati rendeletek felülvizsgálatát írta elő. A célvizsgálat eredményeként a Kormányhivatal TOB/22/615-1/2017. számú törvényességi felhívást bocsátott ki Bátaszék Város Önkormányzata Képviselő- testületének az anyakönyvvezetéssel kapcsolatos egyes szabályokról és díjakról szóló 19/2011. (XII. 28.) önkormányzati rendelete vonatkozásában.

A felhívás három pontba foglalva határozta meg a rendelettel kapcsolatos kifogásokat. Egyrészt a rendelet bejegyzett élettársi kapcsolatra vonatkozó rendelkezéseinek hatályon kívül helyezését javasolja, tekintettel arra, hogy a bejegyzett élettársi kapcsolat anyakönyvezésére a járási hivatal székhelye szerinti képviselő- testület hivatalának anyakönyvvezetője az illetékes. (a rendeletben négy helyen szerepel) Másrészt az előzőből adódóan javasolja a rendelet szövegében az anyakönyvi esemény megfogalmazás hatályon kívül helyezését, hiszen a rendelet kizárólag a házasságkötésre vonatkozó rendelkezéseket tartalmazhat. (a rendeletben nyolc helyen szerepel) Végül a 3.§ (1) bekezdésében szereplő jogszabályi hivatkozás pontosítására tesz javaslatot, a helyes hivatkozás a közszolgálati tisztviselőkről 2011. évi CXCIX. törvény.

Kérem a határozati javaslat elfogadásával a Kormányhivatal TOB/22/615-1/2017. számú törvényességi felhívásának elfogadását.

A törvényességi felhívás utalást tartalmaz arra vonatkozóan, hogy a rendelet bevezető részében a felhatalmazást adó, valamint a feladatkört meghatározó jogszabályi hivatkozások is elavultak. A bevezető rész módosítását azonban a jogalkotásról szóló törvény nem teszi lehetővé. A bevezető részben szereplő jogszabályi hivatkozások pontosítása érdekében, valamint tekintettel arra, hogy a hatályon kívül helyezendő megfogalmazások a rendelet szinte összes bekezdését érintenék, javasolom a rendelet újra alkotását a korábbi rendelet egyidejű hatályon kívül helyezésével. Kérem a T. Képviselő- testületet a törvényességi felhívásban foglaltaknak megfelelően előkészített rendelet- tervezet elfogadására.

# H a t á r o z a t i j a v a s l a t :

**a TOB/22/615-1/2017. számú törvényességi felhívás elfogadására**

Bátaszék Város Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 134. §-ának (1) bekezdésében foglaltakra figyelemmel a Tolna Megyei Kormányhivatal TOB/22/615-1/2017. számú törvényességi felhívásával – melyet az anyakönyvvezetéssel kapcsolatos egyes szabályokról és díjakról szóló 19/2011. (XII. 28.) önkormányzati rendelettel kapcsolatban tett – egyetért, azt elfogadja.

*Határidő:* 2017. június 15.

*Felelős*: Kondriczné dr. Varga Erzsébet

(a határozat megküldéséért)

*Határozatról értesül*: TM-i Kormányhivatal, Szekszárd

irattár

***HATÁSVIZSGÁLAT***

**az anyakönyvvezetéssel kapcsolatos egyes szabályokról és díjakról szóló önkormányzati rendelet -tervezethez**

A rendelet megalkotásának szükségességét a Tolna Megyei Kormányhivatal TOB/22/615-1/2017. számú törvényességi felhívása indokolja a magasabb szintű jogszabálynak való megfelelés érdekében.

**Részletes indokolás:**

Bevezető rész: a felhatalmazást adó, illetve a feladatkört meghatározó jogszabályi hivatkozás a jelenleg hatályosra módosult

1. §-hoz: A bejegyzett élettársi kapcsolat megfogalmazás törlése és az anyakönyvi esemény megfogalmazás házasságkötésre való módosítása megtörtént.

2. §-hoz: Az anyakönyvi esemény megfogalmazás házasságkötésre való módosítása megtörtént.

3. §-hoz: Az anyakönyvi esemény megfogalmazás házasságkötésre való módosítása, valamint a jogszabályi hivatkozás pontosítása megtörtént.

4. §-hoz: nem módosult

5. §-hoz: Hatályba léptető és a korábbi rendeletet hatályon kívül helyező rendelkezést tartalmaz.

1. melléklethez: A bejegyzett élettársi kapcsolat megfogalmazás törlése megtörtént.

**Társadalmi hatása:** nincs

**Gazdasági hatása:** nincs

**Költségvetési hatása:** nincs

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** magasabb szintű jogszabály indokolja

**A jogalkotás elmaradásának következményei:** mivel a kormányhivatal már törvényességi felhívással élt, így egyéb felügyeleti eszközzel élhet.

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség.

**Véleményeztetés:** valamennyi bizottság

*BÁTASZÉK Város Önkormányzat Képviselő-testületének*

…./2017.(VI. 08.) önkormányzati r e n d e l e t –t e r v e z e t e

**az anyakönyvvezetéssel kapcsolatos egyes szabályokról és díjakról**

Bátaszék Város Önkormányzatának Képviselő-testülete az anyakönyvi eljárásról szóló 2010. évi I. törvény 96. §-ában kapott felhatalmazás alapján, a Magyarország Alaptörvénye 32. cikk (1) bekezdés a) pontjában meghatározott feladatkörében eljárva a következőket rendeli el:

**1. § (1)** Hivatali munkaidőn kívül házasságot kötni - munkaszüneti és ünnepnapok kivételével - az alábbi időpontokban lehet:

1. hétfőtől-csütörtökig 17.00 és 19.00 óra,
2. pénteken 15.00 és 19.00 óra
3. szombaton 10.00 és 18.00 óra között.

**(2)** A házasságkötés engedélyezésére irányuló kérelmet az anyakönyvvezető útján írásban kell benyújtani a város jegyzőjéhez.

**(3)** A hivatali helyiségen kívüli házasságkötés iránti kérelem elbírálását megelőzően az anyakönyvvezető köteles megtekinteni a kérelmezett helyszínt, melynek tapasztalatairól hivatalos feljegyzést készít és a jegyzőnek az engedélyezésre javaslatot tesz.

**(4)** Nem engedélyezhető hivatali helyiségen kívül történő házasságkötés lebonyolítása különleges körülmények között (pl. föld alatt, víz alatt, levegőben, a résztvevők testi épségét veszélyeztető egyéb körülmények között).

**(5)** A házasságkötés megtartása akkor engedélyezhető, ha a felek a törvényi feltételek teljesítésén túl igazolják e rendelet mellékletében meghatározott díj befizetését.

**2. §** Házasságkötés engedélyezése esetén a többletszolgáltatás ellentételezéseként kérelmezőnek e rendelet mellékletében meghatározott díjat kell megfizetnie a házasságkötést megelőző 10. napig, majd ennek megtörténtét kérelmezőnek az anyakönyvvezető felé igazolnia kell.

**3. § (1)** Az anyakönyvvezetőt a házasságkötésben történő közreműködése fejében - a közszolgálati tisztviselőkről szóló 2011. évi CXCIX. törvény 98. § (3) bekezdése értelmében - szabadidő illeti meg.

**(2)** Ha az anyakönyvvezető a rendkívüli munkavégzésért szabadidő kiadását esetenként nem kéri, választása esetén őt a mellékletben meghatározott alapdíjakból a kifizetéskori illetményének a szabadidőre járó arányos összege illeti meg.

**4. §** E rendelet mellékletében meghatározott díjak megfizetése alól kizárólag valamelyik fél közeli halálával fenyegető egészségi állapota miatt, előzetes engedély alapján adható mentesség.

**5. § (1)** E rendelet *2017. június 10-én* lép hatályba.

**(2)** A rendelet hatálybalépésével egyidejűleg az anyakönyvvezetéssel kapcsolatos egyes szabályokról és díjakról szóló 19/2011.(XII.28.) önk.-i rendelet hatályát veszti.

***B á t a s z é k* ,** 2017. május 31.

 **Dr. Bozsolik Róbert Kondriczné dr. Varga Erzsébet**

 polgármester  jegyző

A rendelet 2017. június 8.-án kihirdetve!

Kondriczné dr. Varga Erzsébet

 jegyző

 *1. melléklet a /2017. (VI.08.) önkormányzati rendelethez*

Alapdíjak:

1. hivatali helyiségen kívüli, de munkaidőn belüli

 házasságkötés

 ***6000.- Ft***

1. hivatali munkaidőn kívüli házasságkötés

 ***9000.- Ft***

1. hivatali munkaidőn és helyiségen kívüli házasságkötés

 ***15000.- Ft***

További szolgáltatások (SZ 9305109):

* 1. szerzői jogdíjfizetés ***400.- Ft***
	2. gyertya ***500.- Ft***
	3. pezsgő ***1100.- Ft***
	4. virág ***2000.- Ft***
	5. vers (közreműködő díja) ***3000.- Ft***
	6. hangosítás (közreműködő díja) ***3000.- Ft.***

**Megjegyzés:**

**A fenti összegek az ÁFÁ-t nem tartalmazzák!**